Държавен вестник, бр. 103, 2007 г., стр. 27

Б Р О Й  103
Д Ъ Р Ж А В Е Н   В Е С Т Н И К
С Т Р .  27
2. оценка за съответствието на предложени-
ето на кандидата и декларираните от него въз-
можности с изискванията на наредбата.
(3) При непълнота и при нередовност на
документите по чл. 4 и 5 комисията определя
срок не по-кратък от 7 дни за отстраняването
им. Ако в определения срок констатираните
непълноти и нередовност не се отстранят, пред-
ложението не подлежи на оценка по ал. 2, т. 2.
(4) В 14-дневен срок от първото заседание на
комисията или от датата на отстраняване на
констатираните непълноти или нередовност
комисията изготвя доклад с мотиви за разгле-
даните и оценени предложения.
(5) Докладът по ал. 4 се приема с мнозинст-
во. В случаи, че член на комисията е против
направените оценки, той подписва доклада с
особено мнение и писмено излага мотивите си.
Чл. 17. (1) За заседанията на комисията по
чл. 15 се води протокол от служител на фонда,
който съдържа:
1. състав на комисията;
2. списък на разгледаните предложения;
3. резултатите от оценката и класиране на
предложенията;
4. дата на съставяне на протокола.
(2) Протоколът се подписва от всички чле-
нове на комисията.
Чл. 18. В 14-дневен срок от представянето
на доклада по чл. 16, ал. 4 и на протокола по
чл. 17 управителният съвет взема решение за
финансиране на предложенията.
Чл. 19. Управителят на фонда в 14-дневен
срок от заседанието на управителния съвет уве-
домява писмено всички кандидати за решение-
то по чл. 18.
Раздел IV
Сключване на договори
Чл. 20. (1) Договорите за финансиране на
одобрените от управителния съвет предложе-
ния се подписват от управителя на фонда, от
една страна, и от ръководителя на лечебното
заведение заедно с лицето, ръководещо струк-
турното звено по професионални болести, от
друга страна.
(2) Договорът за финансиране се сключва за
срок не по-дълъг от една календарна година и
не може да бъде по-дълъг от срока на акредита-
ционната оценка, определен по Наредба № 18
от 2005 г. за критериите, показателите и мето-
диката за акредитация на лечебните заведения.
(3) В случаите, когато срокът на акредита-
ционната оценка на изпълнителя по договора
изтича преди края на текущата година, срокът
на договора с фонда може да бъде продължен
след представяне на документ, удостоверяващ
новия срок на акредитационната оценка, при
условие, че другите условия по договора оста-
ват непроменени.
Раздел V
Контрол по изпълнението на договорите
Чл. 21. (1) Управителният съвет на фонда
осъществява цялостен контрол по изпълнение-
то на договорите за финансиране на диагности-
ката на професионалните болести.
(2) При изпълнение на функциите си по ал. 1
управителният съвет определя комисия, коя-
то да направи оценка по изпълнението на до-
говорите, включваща юрист, финансист и
лекар. Комисията се назначава от управителя
на фонда.
(3) За извършената работа комисията по ал. 2
изготвя доклад.
(4) Членовете на комисията по ал. 2 получа-
ват възнаграждение в размер, определен от
управителния съвет на фонда.
Чл. 22. При констатиране на нарушения по
изпълнението на договора, свързани с предста-
вяне на неверни данни и финансови нарушения,
управителният съвет може да вземе решение за
уведомяване на прокуратурата и други компе-
тентни органи. В тези случаи управителният
съвет взема решение за прекратяване на дого-
вора и търсене на отговорност за нанесени вре-
ди на фонда.
Раздел VI
Отчет за изпълнението на договорите
Чл. 23. (1) Изпълнителите на договори за
финансиране на диагностиката на професионал-
ните болести отчитат ежемесечно финансови-
те средства по чл. 9, ал. 2 със:
1. общ финансов отчет;
2. финансови отчетни документи за извър-
шени диагностични дейности;
3. фактура за направените разходи по общия
финансов отчет.
(2) Месечните отчети по ал. 1 се представят
във фонда до 10-о число на месеца.
(3) В 7-дневен срок от представянето на отче-
тите по ал. 1 служители на фонда, определени
със заповед на управителя, правят проверка на:
1. документите по чл. 23, ал. 1;
2. съответствието на извършените дейности
по диагностика на професионалните болести с
изискванията на договора по чл. 20, ал. 1.
(4) За проверката по ал. 3 се изготвя доклад
с констатации.
(5) В срок до 25-о число на месеца управи-
телният съвет на фонда взема решение за въз-
становяване на приетите разходи.
Допълнителна разпоредба
§ 1. По смисъла на тази наредба “диагности-
ка на професионалните болести” включва всич-
ки дейности, свързани със:
1. клиничното уточняване на диагнозата на
заболяването със съмнение за професионален
характер;